Motshekga: Vervolg misdadigers wat by skole inbreek | Netwerk24
Motshekga: Vervolg misdadigers wat by skole inbreek
Elke liewe misdadiger wat skole besteel en skoolinfrastruktuur beskadig, moet vasgetrek en vervolg word, sê Angie Motshekga, minister van basiese onderwys.
Vrydag in 'n verklaring wat haar departement uitgereik het, het sy die inhegtenisneming van 44 verdagtes tot dusver in Gauteng en twee in KwaZulu-Natal die afgelope 24 uur verwelkom.
"Dit is regtig jammer dat misdadigers in ons gemeenskappe die infrastruktuur van hul eie kinders vernietig. Ons loof die werk wat deur die polisie gedoen word en hoop meer inhegtenisnemings sal volg."
Luidens die verklaring het 397 skole landwyd sedert die aanvang van die staat van inperking onder vandale deurgeloop.
Die voorvalle per provinsie lyk so:
Motshekga sê die skade wat hierdeur aangerig word, gaan 'n negatiewe impak hê wanneer leerlinge weer na die klaskamers kan terugkeer. Diewe teiken oorwegend administratiewe kantore vir rekenaartoerusting en die kos in voedingsentrums.
Sy sê gemeenskappe is veronderstel om die bewaarders te wees van die infrastruktuur wat die regering vir die onderrig van kinders oprig.